NaiveNeuron/SloPal huggingface dataset:
R. Madej, poslanec: (2008-09-17):
Pani poslankyne, páni poslanci, niekedy mám pocit, že aj dobré zákony proste musia byť skritizované zo strany opozície. Je to asi prirodzené tým, že už je druhá polovica volebného obdobia. Svojím spôsobom, po slovensky povedané, ideme dole z kopca a treba vystúpiť. A napriek prezentovanej podpore, za ktorú veľmi pekne ďakujem, musím povedať, že niektorú kritiku nechápem z jedného dôvodu. Možno opozícia rozpráva príliš veľa nahlas, niektorí pracujú zase tichšie, ku ktorým momentálne patrím. Dlho som sa usiloval, aby tento návrh zákona v takejto podobe bol predložený. A práve preto som ho predkladal s takouto snahou a s takouto dôverou, že bude v parlamente podporený. Čo sa týka podpory ministerstva práce, ja by som v žiadnom prípade nerád spochybňoval a nedovolím spochybňovať akékoľvek vzťahy v rámci koalície. Ministerstvo práce s týmto návrhom jednoznačne vyslovilo súhlas. Čo sa týka rozpočtových dopadov, správne bolo poznamenaných 149 mil. korún ročne v ďalších rokoch pravidelne. V prípade, ak by bol vianočný príspevok poskytnutý tak ako v minulých rokoch, uvedené rozpočtové prostriedky pôjdu z rozpočtovej kapitoly ministerstva práce a iných ministerstiev, ale gro, to maximum je štátny rozpočet, časť kapitoly ministerstva práce, sociálnych vecí a rodiny. Tieto finančné prostriedky sa alokovali. Nie je problém ich vynaložiť. Takže v tomto tiež nevidím žiadny problém. Ja ako poslanec predkladateľ som svoju povinnosť prerokovať návrh zákona s ministerstvom financií splnil. V rámci ďalšej komunikácie ministerstvo financií bolo vyrozumené ohľadne vykrytia týchto dopadov na štátny rozpočet v tomto roku v rámci komunikácie s ministerstvom práce. Takže tuná tento návrh zákona má určite jednoznačnú podporu. Chcem ešte poznamenať, že, prirodzene, pani poslankyňa, keď je nejaká vládna koalícia, ktorá má zámer budovať sociálny štát, zvyšovať mieru solidarity v štáte a naozaj uskutočňovať programy, ktoré podporia skupiny, ktoré sú ohrozené, tak je prirodzené, že na niektorých veciach sa dohodne koalícia, čo dáva možno väčšiu šancu na to, aby návrh zákona prešiel. Ďakujem veľmi pekne za citovanie aj so stanoviskami ministerstva financií. Je to presne tak, ako to bolo predložené. Myslím si, že kolegovia určite vedia aj sami čítať. V každom prípade ale tento návrh zákona ten okruh osôb rozširuje. Či už je vianočný príspevok systémovou alebo nesystémovou dávkou, mohli by sme diskutovať veľmi, veľmi dlho. Jedno viem ale určite, že aj vianočný príspevok k dôchodku pomôže tým skupinám ľudí, ktoré to potrebujú. A ja osobne môžem povedať, že isté dlhé obdobie som sa snažil, aby sa tento okruh osôb rozširoval. Som rád, že u určitej časti kolegov poslancov vznikla dohoda, ktorá napĺňa toto možné rozšírenie, aby sa ďalším osobám na Slovensku, ďalším ľuďom na Slovensku pomohlo. Celkovo teda ten vianočný príspevok, si myslím, bude veľmi výraznou pomocou aj z hľadiska dopadov na štátny rozpočet približne 1,87 mld. Aj s týmto navýšením, si myslím, je to dosť výrazná pomoc, ktorú ľudia v decembri tohto roka dostanú. Ďakujem pekne.
V. Tomanová, ministerka práce, sociálnych vecí a rodiny SR: (2008-02-14):
Prejav vôle fyzickej osoby nebyť zúčastnenou na starobnom dôchodkovom sporení sa oznamuje príslušnej pobočke Sociálnej poisťovne písomným oznámením s úradne osvedčeným podpisom tejto osoby. Cieľom vládneho návrhu je odstránenie administratívnej bariéry v právnej úprave výstupu sporiteľa zo starobného dôchodkového sporenia, ktorá v súčasnosti spočíva v úradnom overovaní podpisu sporiteľa. Touto úpravou sa zabezpečí vyváženosť právnej úpravy vstupu a výstupu sporiteľa v druhom pilieri, pretože ani pri vstupe do starobného dôchodkového sporenia sa nevyžaduje úradné overenie podpisu fyzickej osoby. Pán predsedajúci, ďakujem za slovo a súhlasím so závermi gestorského výboru pre sociálne veci a bývanie. Ďakujem.
Hrnčiar, Andrej, podpredseda NR SR (2018-03-14):
Dávam hlasovať o skrátení lehoty. Prosím, prezentujme sa a hlasujme. (Hlasovanie.) Prítomných 121, za 81, proti 20, zdržalo sa 14. Konštatujem, že sme skrátili lehotu. Nech sa páči.
M. Pado, poslanec: (2008-11-06):
A preto sa ani nečudujem, že takéto rozhodnutie, takýto návrh podporujú práve nezávislí poslanci, pretože tam v mútnej vode sa najlepšie darí. Takže ja viem, prečo to tak je a iste to vieš aj ty. No len keďže to vieš aj ty, vedia o tom aj mnohí iní, tak práve preto by takýto návrh prejsť nemal. Ďakujem pekne.
Blaha, Ľuboš, podpredseda NR SR (2023-12-20):
Pán poslanec Štefan Kišš.
Bugár, Béla, podpredseda NR SR (2016-10-26):
Dobre, v poriadku, ináč máte pravdu, aj hore v niektorých, už ani neviem, v ktorých priestoroch, bohužiaľ, to funguje tak, že už je to dosť teda, prepáčte za výraz, opotrebované, rozhegané a tak ďalej. Takže s tým niečo aj tak budeme musieť robiť v budúcnosti. Zatiaľ sa idú meniť len stoličky, viete. Ale ďakujem za upozornenie. Vyhlasujem rozpravu o tomto bode programu za skončenú. Pán navrhovateľ, nechcete sa vyjadriť k rozprave? Pán spravodajca? Nech sa páči. Nie tam, musíte...
Sulík, Richard, predseda NR SR (2011-05-17):
Pán poslanec Pado.
Grendel, Gábor, podpredseda NR SR (2020-04-29):
Pani poslankyňa Záborská, chcete reagovať? Nech sa páči, máte slovo. Trojku stlačte, prosím.
Gaborčáková, Soňa, poslankyňa NR SR (2019-11-29):
Ďakujem za slovo. Ďakujem, pán kolega, že naozaj sa venuješ aj ekonomickej stránke, aj hospodárstvu a vieš dobre, že čo sa týka výsledkov aj Najvyššieho kontrolného úradu, aktívne opatrenia trhu práce nemajú vplyv na trvalé pracovné miesto a hlavne u dlhodobo nezamestnaných. To znamená, dlhodobo sa nám nedarí znižovať počet ľudí dlhodobo nezamestnaných, ktorí si nájdu trvalé pracovné miesto. Čiže rekvalifikácie v rámci aktívnych opatrení trhu práce nie sú správne nastavené a treba presunúť peniaze tam, kde to ľudia ozaj potrebujú, pretože ležia na lôžku a rodina je bezradná. Ďakujem pekne.
Gyimesi, György, poslanec NR SR (2021-11-02):
Ďakujem za slovo, pán podpredseda. Vážené dámy, vážení páni, kolegyne, kolegovia, pred vami leží zákon na podporu maďarského kultúrneho zväzu Csemadok a v úvodnom slove chcem uviesť asi to najpodstatnejšie, že sa nejedná len o taký hocijaký kultúrny zväz, ale je to zároveň najstarší a najväčší kultúrny zväz Maďarov na Slovensku, ktorý vznikol 5. marca 1949, čiže má za sebou 72, pomaly 73-ročnú históriu. Tento kultúrny zväz má 53-tisíc členov, 417 miestnych organizácií a 17 oblastných zväzov, čo ju robí okrem toho, že je najväčšia, historicky najstaršia, aj za takú, ktorá, úplne bez okolkov môžme povedať, že je to jedným z podstatných uchovávateľov kultúrnej identity Maďarov žijúcich na Slovensku. Csemadok produkuje ročne v necovidovom období vyše päťtisíc kultúrnych podujatí po celej republike a od roku 1996, kedy sa Mečiarova vláda rozhodla, že jedným podpisom škrtne takúto dotáciu, tak od roku 1996 nie je financovaný zo strany štátu nijakým spôsobom. A ja sa veľmi dobre pamätám, keď pán minister Korčok pred niekoľkými dňami tu kritizoval silou-mocou všetky dotácie a všetku pomoc, ktorá smeruje zo strany Maďarska pre, aj pre kultúrne zväzy a pre kultúrne organizácie, tak toto je presne tá dotácia, bez ktorej by Csemadok neprežil to obdobie, kedy bol bez peňazí zo strany Slovenskej republiky. V roku alebo do roku 1996 dostával desať miliónov slovenských korún, teraz je táto navrhovaná podpora vo výške 300-tisíc euro, čo je, si myslím, ešte menej, než to bolo vtedy, ale stále lepšie a stále viac ako nič. Pociťujem morálny záväzok, aby sa takáto podpora tomuto najväčšiemu, najstaršiemu kultúrnemu zväzu poskytla a poskytovala. Jedná sa o dotáciu na činnosti, ktoré on, tento kultúrny zväz, vykonáva. Tie sú uvedené v návrhu zákona. Čiže dotácia sa týka výlučne len tých činností, ktoré kultúrny zväz vykonáva. Jedná sa o výšku 300-tisíc euro. Majú povinnosť na ďalší rok alebo na ten ďalší rok po schválení a prijatí dotácie túto dotáciu vyúčtovať a štát, samozrejme, má povinnosť tieto finančné prostriedky kontrolovať. Na začiatok zhruba toľko. V prípade ďalších otázok som, samozrejme, ochotný ich promptne zodpovedať. Ďakujem pekne.
Pellegrini, Peter, predseda NR SR (2024-02-08):
Prosím, prezentujme sa a hlasujeme o bode 59 druhého pozmeňujúceho návrhu pána poslanca Galka. (Hlasovanie.) Prítomných 132, za 17, proti 77, zdržalo sa 37, nehlasovali 1. Tento bod sme neschválili.
Ďuriš Nicholsonová, Lucia, podpredsedníčka NR SR (2019-05-16):
Ďakujem pekne, pán spravodajca. Otváram všeobecnú rozpravu. Písomne sa prihlásil za klub OĽANO pán poslanec Heger. Nech sa páči.
Viskupič, Jozef, poslanec NR SR (2015-07-01):
Chcel som povedať, že Slovensko, keďže sme jeho poslanci, nie je zaprdené, ale po vystúpení predrečníka to beriem späť.
Šeliga, Juraj, podpredseda NR SR (2021-01-29):
Ďakujem. Pán poslanec, chcete reagovať? Nech sa páči.
Laurenčík, Milan, podpredseda NR SR (2021-03-18):
Ďakujem, pán poslanec. Na vaše vystúpenie evidujem dve faktické poznámky. Končím možnosť prihlásiť sa s faktickými poznámkami. Ako prvý pán poslanec Milan Krajniak.
Svoboda, Zdenko, poslanec NR SR (2023-12-06):
Ďakujem za slovo. Pán poslanec Dvořák sa pýtal, že prečo ideme v režime skráteného legislatívneho konania, ja len zopakujem a odpoveď je jednoduchá, keby voľby boli v júni, tak by návrh zákona nešiel v tomto režime, ale v klasickom a treba podotknúť, že nejde o problém ministerstva zdravotníctva, ale ide o vec, ktorú musí riešiť aj ministerstvo vnútra, t. j. musí zabezpečiť distribúciu týchto elektronických preukazov, či už pre deti alebo pri hlavne dôchodcov. A ďalšia vec, je problém s dohodami pri uzatváraní zdravotnej starostlivosti, treba ich pripraviť v elektronickej podobe, keby predchádzajúca vláda to zabezpečila, tak teraz by nebol problém. Ďakujem.
Grendel, Gábor, podpredseda NR SR (2021-11-03):
S ďalšou faktickou poznámkou pán poslanec Ján Benčík.
Nemec, Richard, poslanec NR SR (2021-04-30):
Ďakujem, pán podpredsedajúci. Pán minister, ja by som to chcel trošku odľahčiť, si bol aj bývalý športovec a volejbalista, ktorí máme niečo spoločné, a maj aj na pamäti to, keď riadiš, šport veľmi spája krajiny, takže maj aj to na mysli, že síce je to boj, ale vždycky to dopadne priateľsky medzi tými krajinami, medzi tými športovcami, ktorí medzi sebou pendlujú z jednej krajiny do druhej. Takže aj toto maj na mysli a držím palce. Ďakujem.
Mazurek, Milan, poslanec NR SR (2021-10-05):
Pán Šeliga, opäť ste ma presvedčili o tom, že vy žijete vo vlastnej bubline, v alternatívnej verzii reality a vy si nedokážete pospájať základné súvislosti. Kritizujete tu Generálnu prokuratúru v podstate za to, že nie je mediálnym orgánom, že nevie dobre komunikovať a vysvetliť svoje rozhodnutia, ale vy si ani len neuvedomujete, že v Slovenskej republike neexistuje rovný prístup k médiám. Vy ako možno nejaký odchovanec Sorosových mimovládok to vnímate inak, lebo médiá vždy kvákali to, čo ste potrebovali, aj keď ste náhodou niečo pokazili, tak to vykreslili tak, aby ste boli v tom dobrom, pozitívnom mediálnom obraze, a rovnakú situáciu má pán Daniel Lipšic, ale sú tu ľudia a v tomto prípade napríklad pán Žilinka, ktorého ste kritizovali, ktorí nemajú takú istú pozíciu, a čo oni môžu vysvetľovať ľuďom, ako je Tódová, ktorá v konečnom dôsledku aj tak napíše to, čo jej povie pán Lipšic. Veď tá kauza Lipšicove stádo, to je známa vec, vy sa z toho uškŕňate, ale vy sám dobre viete, že aj keby generálny prokurátor, a to ja tu nie som na to, aby som nejakým spôsobom obhajoval jeho komunikáciu, lebo tú si on vedie a nejakým spôsobom manažuje sám, ale keby povedal čokoľvek, ak je raz mediálna objednávka v tejto slovenskej mediálnej mafii na to, aby pán generálny prokurátor vyzeral v čo najhoršom možnom svetle, tak to tak skrátka bude, je to tak a týka sa to prokurátorov, týka sa to politikov, médiá na Slovensku sú extrémne skorumpované a vy to sám dobre viete, ale hráte sa na to, že to tak nie je. Vám dajú desať minút priestoru, niekomu štyri sekundy. Zapája... zapoja to do kontextu, kde ho zobrazia ako úplného hlupáka, a je vybavené. Čiže, pán Šeliga, takáto kritika vôbec nie je namieste, pretože mediálna manipulácia je obrovská, a pán generálny prokurátor, aj keby veľmi chcel komunikovať, on bude nútený robiť presne to, čo povedia ľudia z Lipšicovho stáda, aby následne mohol mať pekný mediálny obraz. Žiadna komunikácia mu v tomto nepomôže.
Kozelová, Monika, poslankyňa NR SR (2021-11-24):
Pán kolega Jarjabek, ja verím, že ste o tom presvedčený, že to ministerstvo je na chvoste, ale môžem vám povedať, že na chvoste nie je. O tom svedčí aj fakt, že po posledných rokovaniach uvoľnila vláda ďalšie 3 mil. pre kultúru a presúva ich pod ministerstvo kultúry, aby bol, aby bol, aby sme mali dostatočné financie na sanovanie pamiatok, ktoré nám tu niekoľko desaťročí padajú na hlavu, lebo vy ste ich neriešili, bohužiaľ. Čiže nie je to pravda. Z tohto hľadiska, znova sa budem opakovať, považujem za prechod Múzea Slovenského národného povstania pod ministerstvo obrany, kde skutočne bude mať viac peňazí z financovania aj historického ústavu vojenského, bude mať viac peňazí, a preto som presvedčená o tom, že bude omnoho viac prosperovať. Čiže ja múzeu držím palce. Hovorím, bola som tam niekoľkokrát, Bystrica je miesto, kde asi po Bratislave bývam najviac, čiže dobre to tam poznám a aj v mojom záujme je, aby Múzeum SNP fakt fungovalo tak, ako má. Ďakujem.
P. Hrušovský, podpredseda NR SR: (2001-12-06):
budeme pokračovať v prerušenom rokovaní 53. schôdze Národnej rady Slovenskej republiky pravidelným bodom programu hodina otázok poslancov na premiéra vlády Slovenskej republiky, členov vlády a generálneho prokurátora. Zo všetkých písomných otázok poslancov, ktoré včera podali do 12.00 hodiny, určení overovatelia schôdze vyžrebovali poradie otázok na odpovede, ktorým sa budeme riadiť. Pripomínam, že na otázky poslancov, ktorí sú neprítomní v rokovacej sále, sa neodpovedá. Poprosím teraz pána predsedu vlády Mikuláša Dzurindu, ktorému chcem zároveň aj pogratulovať k jeho dnešným meninám veľa zdravia, úspechov v rodine aj vo vláde, aby oznámil, ktorých členov vlády určil, že budú odpovedať na otázky za neprítomných členov vlády, prípadne, že bude za nich odpovedať sám. Pán premiér, máte slovo. (Potlesk.)
Hrušovský, Pavol, predseda NR SR (2012-02-29):
Ďakujem, pán predseda. Prosím, zaujmite miesto pre navrhovateľov. Otváram rozpravu o tomto bode programu. Do rozpravy som nedostal písomné prihlášky, preto sa pýtam, či sa chce niečo prihlásiť do rozpravy ústne? Nie. Vyhlasujem rozpravu o tomto bode programu za skončenú. Pristúpime k hlasovaniu o návrhoch uznesení k prerokovávanému návrhu vlády. Poprosím, pán predseda, aby ste návrhy predložili. (Hlasovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 619.)
Hlina, Alojz, poslanec NR SR (2013-09-05):
(Dlhé mlčanie rečníka.) Pán predseda, mám to chápať, môžem pokračovať alebo dohadujete stratégiu, aby som... (Reakcia na rozhovor predsedu parlamentu s ministrom vnútra.) (Odpoveď Pavla Pašku: Ste slobodný občan v slobodnej krajine, robte si, čo chcete.) Ďakujem, lebo o siedmej je premiéra filmu Steva Jobsa, chcem to vidieť, takže ďakujem veľmi pekne, že pán minister prišiel. (Odchod ministra vnútra, odmlčanie sa vystupujúceho.)
Bittó Cigániková, Jana, poslankyňa NR SR (2022-10-18):
Ďakujem. V úcte, k potrebe nejakého rešpektu a slušnosti a tolerancie teraz budem mať kľudný tón, za normálnych okolností by kľudný nebol. Milan, vy ste sa vôbec nezmenil od čias Hlavnej stanice, keď ste tam jak opica ziapal a hádzal kamene po matke s dieťaťom, pretože vy ste sa proste bál niečoho, čomu ste nerozumeli aj s vašimi kamarátmi, resp. vy ste len kričal a kamaráti hádzali, aby som bola korektná, teraz tu vykrikujete úplne rovnako. Hovoríte o amerických weboch, ktoré boli, samozrejme, ten zlý západ bol na vine, čo sa stalo u nás na Slovensku v našej krajine. Len viete, tie americké weby, ktorými sa inšpiroval vrah, hovorili presne to isté, čo hovoríte vy a čo ste povedal aj teraz v tejto rozprave a to konkrétne, že vlastne liberáli a ľudia, ktorí sú tolerantní a ktorí rešpektujú aj niekoho, kto nie je takí ako oni, sú ohrozením pre, pre tie tradičné hodnoty. Pre lásku, pre toleranciu, pre rešpekt? To je pre vás ohrozenie? Lebo pre mňa sú toto tradičné hodnoty, pán Mazurek. A myslím si, že ohrozením nie je ani liberál, ani konzervatívec, ale jednotlivci, ktorí sa boja všetkého, čo nepoznajú a na všetko takéto útočia, ako vy s vašimi kamarátmi na tej Hlavnej stanici, ako tu teraz. Po takejto vražde len zlý človek dokáže odmietnuť uznesenie, ktoré odsudzuje nenávisť, pán Mazurek. LGBTI ľudia sú úplne normálni. Takisto ako konzervatívci, ako kresťania, ako ktokoľvek. Môžu tie rodiny, môžu vychovať aj takých, aj takých. Fínska premiérka je vychovaná dvoma matkami, je to úžasná, úspešná, inteligentná žena. Vrah bol vychovaný v tradičnej rodine, to neznamená, že všetky tradičné rodiny takto fungujú, to znamená, že to nie je žiadna záruka slušnosti a úspechu a mimochodom aj vy, aj pán Kuffa ste v takej rodine boli vychovaní. To nie je žiadna záruka... (Prerušenie vystúpenia časomerom.)
Bugár, Béla, podpredseda NR SR (2018-02-02):
Ďakujem pekne. Teraz dávam slovo spoločnej spravodajkyni z ústavnoprávneho výboru pani poslankyni Gabániovej. Nech sa páči, môžte informovať Národnú radu.
Nicholsonová, Lucia, podpredsedníčka NR SR (2016-04-22):
Pani poslankyňa Verešová.
Bugár, Béla, podpredseda NR SR (2018-12-06):
Prezentujme sa a hlasujme o týchto bodoch zo spoločnej správy s odporúčaním gestorského výboru neschváliť. (Hlasovanie.) Prítomných 142, za 2, proti 58, zdržali sa 81 poslancov, 1 nehlasoval. Tieto body sme neschválili.
Figeľ, Ján, podpredseda NR SR (2014-06-10):
Ďakujem pekne aj vám. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Jozefovi Mikušovi. Nech sa páči.
Šeliga, Juraj, podpredseda NR SR (2020-07-15):
Pán poslanec Krošlák.
Beluský, Martin, poslanec NR SR (2022-10-21):
Ďakujem za slovo, pán podpredseda. Tiež si na úvod dovolím vám zablahoželať k novej funkcii a popriať všetko dobré, veľa úspechov. Na úvod teda len krátko, potom budem vystupovať v rozprave, aby som mal, aby ste mali možnosť reagovať. Predkladáme opakovane návrh zákona, ktorým sa má novelizovať ústava. Cieľ je veľmi jednoduchý, otvoriť rozpravu o počte poslancov v Národnej rade Slovenskej republiky. V súčasnosti máme 150, avšak už tu boli opakované snahy aj v minulom volebnom období, aj v predchádzajúcich obdobiach, napríklad formou referendovej otázky, aby sa tento počet poslancov znížil, či už my navrhujeme, aby bol len počet poslancov 100, ale to tiež, samozrejme, je to otvorené, môže to byť 120, môže to byť aj akékoľvek iné číslo, na ktorom sa zhodneme. Nemusím každému vysvetľovať, že znížený počet poslancov bude mať, samozrejme, pozitívny vplyv na rozpočet verejnej správy, lebo to teda znamená menej platov, menej asistentov, menej kancelárií a tak ďalej. A viacej uvediem v rozprave, do ktorej sa hlásim prvý. Ďakujem.
Glváč, Martin, podpredseda NR SR (2019-09-12):
Ďakujem. Vypršalo 15 minút. Pán poslanec, vypršalo 15 minút, ak ste... (Reakcia z pléna.) Ďakujem. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Miroslava Sopka na ministerku vnútra Denisu Sakovú v zastúpení a znie: „Vážená pani ministerka, na základe podnetu ZO OZ PŠaV na Slovensku pri Špeciálnej základnej škole s materskou školou, Nevädzová 3, Bratislava sa vás chcem spýtať a zároveň požiadať o prešetrenie, z akých dôvodov mali niektorí zamestnanci špeciálnych škôl v zriaďovateľskej pôsobnosti Okresného úradu Bratislava nulovú odmenu (tzv. 13. plat) na výplatnej páske, čím právom pociťujú takýto krok za diskriminačný prvok znevýhodňujúci práve typy špeciálnych škôl, ktoré svojou mimoriadne výraznou spoločenskou významnosťou vykazujú najnáročnejšie vzdelávacie prostredie v celom školskom systéme.“ Nech sa páči.
Sulík, Richard, predseda NR SR (2011-04-01):
Pokračujeme ďalej v rozprave. Dúfam, že emócie sa trochu ukľudnili. Ako predsedajúci, ktorý túto schôdzu teraz v tomto momente vedie, nemám dojem, že by sa Igor Matovič príliš odchýlil alebo vôbec odchýlil od témy, čiže nesúhlasím s výhradou pána poslanca Rafaja. Na druhej strane, pán Matovič, skúste zohľadniť aj to, že hovoríte o človeku, ktorý tu nie je. A nech sa páči, pokračujte ďalej.
Lengvarský, Vladimír, minister zdravotníctva SR (2022-06-23):
Vážený pán predsedajúci, vážený pán poslanec, dovolím si prečítať odpoveď pána ministra obrany, ktorého dnes zastupujem. Ministerstvo obrany Slovenskej republiky môže finančné prostriedky poskytnúť len formou dotácie zo štátneho rozpočtu v súlade s § 8a zákona č. 523/2004 o rozpočtových pravidlách verejnej správy a o zmene a doplnení niektorých zákonov v znení neskorších predpisov. Podmienky poskytnutia dotácii upravuje zákon č. 435/2010 a v znení zákona č. 214/2013 sú každoročne prideľované oprávneným subjektom, to sú občianske združenia, nadácie alebo záujmové združenia právnických osôb, neinvestičný fond, nezisková organizácia a v roku 2022 pribudli aj obce na základe žiadostí spĺňajúcej predpísané náležitosti. V súlade so zverejnenou výzvou na konkrétny rok sa žiadosti podávajú v termíne do 31. marca. Komisia na vyhodnocovanie žiadostí o dotácie posudzuje anonymizované formy projektov na základe výnosom stanovených kritérií. V rámci úspešných projektov dotačnej schémy ministerstvo obrany podporilo rôzne rekonštrukcie pamätných miest, ktoré sa spájajú s významnými miestami vojenskej histórie a vojenskými osobnosťami Slovenska. Starostlivosť o vojnové hroby, pamätníky je však primárne v pôsobnosti rezortu ministerstva vnútra. Ďakujem za pozornosť.
Pčolinský, Peter, poslanec NR SR (2017-09-13):
Ďakujem pekne za ten citát. A mňa by osobne zaujímal názor pani ministerky na ten citát. Ďakujem.
I. Mikloš, poslanec: (2008-06-18):
Čo sa týka odmeňovania, povedal som k tomu, čo považujem za podstatné a ubezpečujem vás, že tie odmeny neboli vyššie, ako sú tie, ktoré si dávajú vaši zástupcovia v spoločnostiach s účasťou štátu. K tomu, čo hovoril pán poslanec Zelník. Áno, kľúčové je, aby naozaj boli oddlžené, aby už potom neprodukovali dlh. Ale práve ja s vami plne súhlasím, len ten vývoj za vašej vlády je opačný. Je opačný, pretože dlh narastá a narastá najmä v zariadeniach, ktoré sú práve v kompetencii štátu. Čiže v tom je ten problém. A čo sa týka toho a o tom hovoríte, že nenašla účtovné doklady. Ja rozporujem toto tvrdenie. Ja tvrdím, že na ministerstve financií sa nachádzajú všetky doklady, ktoré sú potrebné na to, aby sa zdokumentovala položka po položke a subjekt za subjektom. A tvrdím, že v dohľadnom čase možno veľmi rýchlo, možno budete prekvapení, keď to nie ste schopní vy urobiť, vám z kópií tých dokumentov, ktoré máte k dispozícii na ministerstve financií takýto prehľad dáme my. Máte na to úradníkov, máte na to desiatky úradníkov, neboli ste schopní to urobiť. Naopak tvrdíte, že to nie je možné a že tam tie informácie nie sú. Opakujem, sú na ministerstve financií. Chvalabohu sú aj u nás, takže, ak nie ste schopní to urobiť vy, predložíme vám to my.
Grendel, Gábor, poslanec NR SR (2016-09-07):
Ďakujem za slovo. Ja by som chcel zareagovať na to rozšírenie agendy Špecializovaného trestného súdu. Ste povedali, pani ministerka, že je to konzultované vlastne aj s pánom predsedom súdu a že s tým súhlasí. Ja sa mu ani veľmi nečudujem, lebo mafiáni sú už zavretí a korupcia sa nejakým zázračným spôsobom za vlád Roberta Fica nikdy nedostala pred Špecializovaný trestný súd. Tak buď je to tým, že vtedy sa korupcia nepácha, alebo je to niečím iným. Ale to sú čísla a fakty, takže možno keby sme nerozširovali agendu Špecializovaného trestného súdu, tak za vlád Roberta Fica by tak trochu aj stratil tento súd opodstatnenie svojej existencie. A potom je skôr ocenenia hodné, že namiesto zrušenia, o čo sa pokúšala prvá Ficova vláda, sa snažíme zachovať tento súd rozširovaním tejto agendy a možno bude treba rozšíriť ešte aj o ďalšie prípadné skutkové podstaty.
Paška, Pavol, predseda NR SR (2012-08-03):
Budeme hlasovať o tomto návrhu, páni poslanci.
Laššáková, Jana, podpredsedníčka NR SR (2012-09-28):
Prosím, prezentujme sa a hlasujeme. (Hlasovanie.) Prítomných 120 poslancov, za návrh hlasovalo 114, proti nebol nikto, zdržalo sa 6 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pokračujeme hlasovaním v prvom čítaní o návrhu poslancov Národnej rady Slovenskej republiky Jozefa Viskupiča a Magdalény Vášáryovej na vydanie zákona, ktorým sa dopĺňa zákon č. 49/2002 Z. z. o ochrane pamiatkového fondu v znení neskorších predpisov (tlač 202). Spravodajcom je člen výboru pre kultúru a médiá poslanec Pavol Abrhan. Prosím, aby uviedol hlasovanie.
Suja, Miroslav, poslanec NR SR (2023-02-10):
Ďakujem. Pán poslanec Kremský, kvôli komu je cena energií taká, aká je? Kvôli Slovalcu? Kvôli Slovákom, firmám na Slovensku, alebo kvôli tomu, že ju vyrábame za 50 euro, alebo kvôli vašej neschopnosti?! Že neviete zabezpečiť to, aby bola energia, keď ju vyrábame za 50, aspoň do sto euro! Kvôli tomu, že vy ste neschopní. A čo sa týka tuto pána Šefčíka, vy ste povedal dve tretiny vety, ktoré povedal Vetrák, ale tú zvyšnú ste nepovedal, že ministerstvo životného prostredia neni z OĽANO. Takže ja neviem, ak ste takýto bol aj učiteľ, ako tu počúvate, tak to je dosť smutné, chúdence deti. A, pán Vetrák, ja na rozdiel od vás, ja chodím na tie interpelácie. Dal som včera šesť! Tak mne nemusíte hovoriť, že ja mám interpelovať ministrov! Len skúste tých vašich ministrov požiadať, aby aj odpovedali! Hej? Skúste. Lebo ja dávam na OĽANO, dával som aj na Budaja včera! Tak buďte, zavolajte mu, hej? Alebo pôdohospodárstvo dostal. A, pán Vetrák, vy ste spomínali oligarchov? Tak mi vymenujte jedného! Skúste teraz ísť do, a povedať jedného, ktorý nám dal peniaze! Ja vám teraz z fleku poviem, ja neviem, taký Filo vám dal 500-tisíc, vám OĽANO, Filo oligarcha vám dal 500-tisíc, ktorý oklamal ľudí o akcie v Ružomberku! Takáto ste vy banda! Zoberiete od Fila 500-tisíc, ale na tých ľudí, čo ste im sľúbili pomôcť, ste sa, viete čo, s prepáčením! Vetrák! Takže spomeňte nejakých oligarchov! A ja môžem menovať ďalších, ktorí vám poposielali peniaze! A, pán Pollák, vaším vystúpením ste urazil tých osadníkov, však oni sa musia za vás hanbiť. Ja som ich nespomínal. Vy ste spravil kolektívnu vinu zase. Keď vás vidia, lebo vy ste sám povedal, preto som to povedal, lebo vy sám ste tu povedal včera alebo predvčerom, že pochádzate z osady, z toho prostredia, tak preto som na to zareagoval. A vy do toho zarea... zatiahnete všetkých osadníkov! No môžete sa hanbiť. (Reakcia z pléna.) No. Ďakujem.
Vons, Peter, poslanec NR SR (2021-06-15):
Ďakujem za slovo. Ja, samozrejme, oceňujem vystúpenie premiéra pána Hegera, pretože on v tom vystúpení vlastne povedal tak dôležité veci, ktoré tu odzneli, a tak vážne veci, ktoré, verím, že počulo čo najviac ľudí zo Slovenska, aby chápali, čo sa tu vlastne za tie roky dialo a udialo. Ja som dokonca vďačný tým, ktorí zvolali túto schôdzu, pretože vďaka tomu, to môžeme znova tým ľuďom opakovať, opakovať, čo sa tu dialo, čo títo ľudia tuná spôsobovali. A, samozrejme, zle sa mi pozeralo na to, keď pán premiér hovoril tie veci a tam vedľa predkladateľ sa z toho smial. To je na zaplakanie v podstate, čo povedal, aká je tu, aká je tu, aká tu bola realita. Predstavte si situáciu, že, áno, táto vláda má nejaké programové vyhlásenie a ide, ide proste robiť tie úkony, ktoré chce, aby sa na Slovensku krajšie a lepšie žilo. Predstavte si, že všetci tí ľudia, ktorí teraz sú obvinení alebo sú v base, by zostali na tých stoličkách, ešte stále vás je tam, ešte stále tam je dosť neférových ľudí, vieme to aj podľa toho, že čo tuná možno aj pán Fico rozprával, veď to sú informácie, ktoré svedčia o tom, že vaši ľudia ešte stále sú na tých ministerstvách na tých stoličkách a tieto veci vyťahujú vonka. Takže ešte čaká nás veľa, veľa roboty. No a to, že svojich ľudí, teraz hovoríte o kajúcnikoch, že sú to udavači, no tak sú to všetko vaši ľudia. Môžu sa vám poďakovať za to, že sú tam, pretože vy ste spôsobili, že sa tam dostali. Nechali sa nalákať na peniaze, na moc a teraz kruto plačú a pykajú za to. Ako sa toto, do psej matere, mohlo stať?! (Potlesk.)
Burian, Jozef, poslanec NR SR (2016-10-11):
Ďakujem pekne, pán predseda. Čiastočne súhlasím s pánom, s pánom poslancom Mihálom. Áno, ja som nehovoril, že len pre tých bude, bude pre všetkých tých ľudí, ktorí zarábajú, ale majú priemerný osobný mzdový bod nad 1,25. Hovorím stále o nejakej čiastočnej kompenzácii tohto celého riešenia. A myslím si, že určite aj tou solidaritou alebo tou solidarizáciou prispelo to, že sme, že sme zaviedli po 20, viac jak 20 rokoch minimálny dôchodok, a to je nejakou tiež ďalšou kompenzáciou pre tie najnízkopríjmové skupiny. Vzhľadom k tomu, že na Slovensku neexistuje fakt, že priemerný zárobok alebo minimálna mzda je na úrovni 50 % priemerného zárobku, aby sme sa, aby sme sa vysporiadali s problematikou hmotnej núdze a možno aj minimálnymi dôchodkami. Takže toľko na poznámku. Ďakujem.
Štefanec, Ivan, poslanec NR SR (2011-09-14):
Pán predsedajúci, budeme hlasovať o pozmeňovacom návrhu, ktorý podal pán poslanec Pelegrini.
Zahorčák, Viliam, poslanec NR SR (2024-04-18):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona v druhom čítaní výbory prerokovali do 7. júna 2024 a v gestorskom výbore do 10. júna 2024.
Figeľ, Ján, podpredseda NR SR (2014-11-09):
Nech sa páči, Viliam Jasaň.
Přidal, Alojz, poslanec NR SR (2013-05-31):
Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre sociálne veci a, tak ako som hovoril, ešte aj výboru pre pôdohospodárstvo, pre životné prostredie a o tom, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu v Národnej rade v prvom čítaní.
P. Paška, predseda NR SR: (2009-02-04):
O prvom budeme v prvom čítaní hlasovať o vládnom návrhu zákona, ktorým sa mení a dopĺňa zákon č. 172/2008 Z. z. o neprimeraných podmienkach v obchodných vzťahoch a o doplnení zákona Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov . Pán poslanec Glenda ako určený spravodajca bude v prvom čítaní uvádzať hlasovanie.
Šimečka, Michal, podpredseda NR SR (2024-02-16):
Ďakujem veľmi pekne. A poslankyňa Marcinková s faktickou, respektíve s reakciou na faktickú.
Laurenčík, Milan, podpredseda NR SR (2021-11-30):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Pani spravodajkyňa? Takisto nie. Ďakujem vám obom a prerušujem rokovanie o tomto bode programu. Teraz by malo nasledovať druhé čítanie o návrhu poslankýň Jany Žitňanskej, Márie Šofranko, Jany Bittó Cigánikovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní, tzv. školský zákon, a o zmene a doplnení niektorých zákonov v znení neskorších predpisov. (Opakovane zaznieva zvuk vnútornej telefónnej linky.) Návrh zákona má parlamentnú tlač 658, spoločná správa výborov má tlač 658a. Chcem uviesť, že navrhovateľkou uvedeného návrhu zákona bola aj pani poslankyňa Zuzana Šebová, ktorá však vzala späť svoj podpis spod tohto návrhu zákona. Ale nemáme tu pani predkladateľku, pani Janu Žitňanskú, takže tento bod dneska neprerokujeme a tým pádom sme sa dostali na koniec schôdze. Ešte pardon, chvíľku. (Predsedajúci prijal telefonický hovor.) Takže, kolegyne, kolegovia, ešte späť. To, čo som pred chvíľkou prečítal, sme si vraj o sedemnástej odsúhlasili, že to pôjde na koniec schôdze, takže neprepadá, ale tak ako sme si odsúhlasili. Tým pádom sme dnes celý program prebrali. Zajtra o deviatej hodine budeme pokračovať na neverejnej časti schôdze, a to bodmi 76 a 77. Sú to správy o plnení úloh Vojenského spravodajstva za rok 2020 a správa o činnosti Slovenskej informačnej služby za rok 2020. Končím preto dnešný rokovací deň. Prajem vám ešte pekný večer všetkým, dovidenia. (Prerušenie rokovania o 18.46 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, predstavitelia iných štátnych orgánov) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
P. Hrušovský, predseda NR SR: (2004-01-23):
Všetky tie ďalšie návrhy na akúsi svetelnú tabuľu, ktorá by merala čas poslancom pri vystúpení, to je otázka naozaj, ako si to vieme zariadiť. Ja považujem teraz svetelné tabule za dosť nato, aby si každý mohol všimnúť, kedy začal a koľko reční, ďalšie ostatné nepovažujem za vhodné alebo potrebné. Ďakujem pekne, pán predsedajúci.
B. Bugár, podpredseda NR SR: (2006-03-15):
(Hlasovanie.) Prítomných je 115 poslancov, za 61, proti 11, zdržalo sa 42, nehlasoval 1. Bod č. 4 zo spoločnej správy sme schválili. M. Abelovský, poslanec: O bode č. 5 a 8 spoločne s návrhom gestorského výboru schváliť.
Bugár, Béla, podpredseda NR SR (2017-12-13):
Nech sa páči, prezentujme sa a hlasujme. (Hlasovanie.) Prítomných 140 poslancov, za 79, proti 34, zdržalo sa 25 poslancov, 2 nehlasovali. Návrh sme schválili. Nech sa páči.
Blanár, Juraj, poslanec NR SR (2019-10-17):
Vážený pán predsedajúci, na návrh troch poslaneckých klubov, SMER, SNS a MOST – HÍD, navrhujem prerokovať návrh novely zákona č. 71/1992 Zb. o súdnych poplatkoch (tlač parlamentná 1623) zajtra osemnásteho o 9.00 hodine ráno. Dôvod je dlhodobo plánovaná operácia predkladateľa. Ďakujem za pochopenie.
Pellegrini, Peter, predseda NR SR (2024-01-25):
Poprosím, aby teda Národná rada zabezpečila wifi. Funguje? Funguje. (Ruch v sále.) Pán poslanec Saloň.
Matovič, Igor, poslanec NR SR (2012-05-16):
Pán poslanec Šebej, nebudem hovoriť možno k vašemu názoru a kritizovať ho alebo chváliť, naozaj zarazilo ma tam alebo zarazil ma ten postoj k referendu. Od vás ako múdreho muža, ako tu zaznelo, toť, od kolegu Hlinu, by som očakával, že budete stáť vždy na strane demokracie a budete si vážiť ústavu. Možno si ju ale dostatočne nevážite, keď dehonestujete nástroj demokracie a priamej demokracie – referendum. Ústava hovorí, že občania si svoje právo uplatňujú buď priamo, alebo prostredníctvom voleného zástupcu. Tí občania, ktorí vás zvolili ako svojho zvoleného zástupcu, od vás očakávajú, že budete chrániť a nie dehonestovať ich právo priamo spravovať si svoje veci, to znamená inštitút referenda. To, čo ste predvádzali a hovorili a dehonestovali referendum, naozaj nebolo hodné ani vás ani žiadneho iného poslanca.
V. Novotný, poslanec: (2008-05-13):
Súhlasím aj s tým, čo ste povedali, pani poslankyňa, že v praxi situácia nie je najlepšia. Ale myslím si, že najpresnejšie to vyjadrila pani poslankyňa Rosová, že problém nie je v tom, že je zlá legislatíva, ale to, že sa tá legislatíva nevykonáva. A keď je problém vo vykonateľnosti legislatívy, lebo ju treba dotiahnuť, myslím si, že na to by mal slúžiť vládny návrh zákona, ktorý v júni príde do pléna a bude to dobrá diskusia. Teším sa na tú diskusiu. Rovnako sa teším na diskusiu, tak ako sme ju začali pri protidrogovom fonde o tom, ako treba efektívne... (Prerušenie vystúpenia časomierou.)
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 146 poslancov, za 131, proti 13, zdržali sa 2. Konštatujem, že návrh sme schválili. Pán poslanec, uveďte ešte hlasovanie v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s ukončením platnosti bilaterálnych dohôd o ochrane a podpore investícií uzavretých s členskými štátmi Európskej únie (tlač 1122).
Mihál, Jozef, poslanec NR SR (2015-03-12):
Ďakujem. Ja len tak vlastne nepriamo nadviažem na pána kolegu Hlinu, jeho faktickú poznámku. Chcem vlastne zdôrazniť jednu vec v podstate tak trošku na záver, varujem pred príliš veľkorysým nastavením. Pretože keď sa raz niečo pustí von a zistí sa, že je to príliš veľkorysé a príliš štedré a príliš zneužiteľné, tak potom sa veľmi ťažko zoberie. Viete, ako to je. To už sa v našej krátkej slovenskej histórii stalo veľakrát. Čiže varujem pred tým, aby nedošlo k nejakej prílišnej eufórii zo zavedenia minimálneho dôchodku a potom zanecháte vlastne pre nejakú ďalšiu vládu alebo ďalšie vlády dedičstvo, ktorého sa bude veľmi ťažké zbavovať. Lebo je veľmi ľahké populárne niečo nastaviť, ale je veľmi ťažké potom z toho populárneho zobrať s odôvodnením, že na to jednoducho objektívne nie sú peniaze, resp. že sa to zneužíva. Ďakujem.
Procházka, Radoslav, poslanec NR SR (2010-09-09):
Ďakujem pekne, pán predsedajúci. Vážené panie poslankyne, vážení páni poslanci, dovoľujem si predložiť návrh volebného poriadku o voľbe kandidáta na vymenovanie za generálneho prokurátora Slovenskej republiky a o odvolávaní generálneho prokurátora Slovenskej republiky, ktorý Ústavnoprávny výbor Národnej rady Slovenskej republiky predkladá Národnej rade podľa § 125 zákona Národnej rady č. 350/1996 Z. z. o rokovacom poriadku Národnej rady. Dôvody pre predloženie tohto návrhu volebného poriadku sú jednoduché. Doteraz platný volebný poriadok bol schválený uznesením Národnej rady z 12. decembra 1997. A v tomto čase z dôvodov opakovanej zmeny príslušných všeobecne záväzných právnych predpisov, najmä zákonov, z ktorých vychádzal, už nie je aktuálny a zneniu týchto zákonov nezodpovedá. Zároveň 1. februára 2011 končí funkčné obdobie generálneho prokurátora Slovenskej republiky a je preto potrebné určiť pravidlá pre podávanie návrhov na voľbu generálneho prokurátora a postup pri prerokúvaní týchto návrhov tak na schôdzi Ústavnoprávneho výboru Národnej rady, ako aj na schôdzi Národnej rady Slovenskej republiky ako takej. Návrh volebného poriadku prerokoval ústavnoprávny výbor na svojej 7. schôdzi 2. septembra 2010 a uznesením č. 25 odporučil Národnej rade Slovenskej republiky, aby tento návrh volebného poriadku schválila. Ďakujem pekne, pán predsedajúci, poprosím vás, aby ste otvorili rozpravu.
Šimečka, Michal, podpredseda NR SR (2024-01-16):
Ďakujem pekne. Pani poslankyňa Kolíková.
Dostál, Ondrej, poslanec NR SR (2024-01-08):
Chcel by som len upozorniť, že systém umožňuje po prerušení rozpravy opakovane sa prihlásiť s faktickou poznámkou. Ja som mal faktickú pred chvíľou a teraz som sa mohol znovu prihlásiť teda v priebehu vystúpenia, ale v druhej časti vystúpenia pána poslanca, takže by som chcel poprosiť IT oddelenie, aby si toto doplnili do zoznamu chýb systému, ktorý je potrebné, ktoré je potrebné odstrániť, lebo asi nie je v poriadku, aby sa poslanec mohol viackrát prihlásiť s faktickou poznámkou k jednému vystúpeniu v rozprave. Ďakujem.
B. Bugár, podpredseda NR SR: (2006-03-15):
(Hlasovanie.) Prítomných je 121 poslancov, za 119, proti 2. Konštatujem, že návrh uznesenia sme schválili. Pán poslanec Mikloško, nech sa páči, uveďte hlasovanie k návrhu na vyslovenie súhlasu Národnej rady Slovenskej republiky s Dohovorom na ochranu nehmotného kultúrneho dedičstva – UNESCO (tlač 1459).
Kotleba, Marian, poslanec NR SR (2020-06-04):
Vážený pán predseda Národnej rady, dnes je 4. júna, 100. výročie prijatia Trianonskej mierovej zmluvy a v tejto súvislosti, vážený pán predseda, navrhujem, aby pri tejto príležitosti mimoriadne v pléne Národnej rady Slovenskej republiky zaznela štátna hymna Slovenskej republiky. Návrh mám písomne. Odovzdám vám ho. Ďakujem pekne.
Jurinová, Erika, podpredsedníčka NR SR (2012-12-12):
Ďalší do rozpravy prihlásený poslanec Muňko sa nenachádza v sále. Takže vypadol z poradia, on už raz poradie stratil. A pán poslanec Kamenický nasleduje. Nech sa páči.
Glváč, Martin, podpredseda NR SR (2016-10-20):
Chce položiť doplňujúcu otázku? Áno. Nech sa páči, pán poslanec Simon.
Pellegrini, Peter, predseda NR SR (2023-11-22):
Nemal predtým zapnutý, prosím, dohliadajte na to, aby keď pán poslanec rozpráva, mal ho zapnutý, alebo neviem, do akého okienka sa mám pozerať do réžie, nech dávajú pozor.
R. Kaliňák, podpredseda vlády a minister vnútra SR: (2009-02-12):
Je veľmi dôležité, aby sme dokázali poskytnúť hasičom náležitú odmenu za ich veľmi náročnú prácu a aby sme tak isto motivovali mladých k vstupu do Hasičského záchranného zboru. Myslím si, že uvedený zákon takéto predpoklady vytvára, a preto sa chcem poďakovať aj za konštruktívnu diskusiu, ktorá v priebehu prerokovania tohto zákona v parlamente vládla a aj za to, že tento zákon doteraz získal hlasy celého politického spektra zastúpeného v Národnej rade. Veľmi ma teší, že táto zmena a postup v odmeňovaní hasičov nachádza podporu u všetkých poslancov. Veľmi ma to teší a zároveň chcem povedať, že aj všetky návrhy, ktoré boli prednášané v gestorskom výbore, boli racionálne a vecné, a preto, samozrejme, aj súhlasíme s tým, aby Národná rada prijala pripomienky k tomuto návrhu v znení predloženom gestorskému výboru. Naďalej veľmi pekne ďakujem za podporu tohto zákona. (Potlesk.)
Pellegrini, Peter, predseda NR SR (2023-11-15):
S reakciou na faktické pán poslanec Kišš.
Grendel, Gábor, poslanec NR SR (2024-04-16):
Ďakujem veľmi pekne. Mám procedurálny návrh k celému procesu vedenia tejto schôdze. Považujem to za veľmi dôležité. Žiadam vedenie Národnej rady o zverejnenie rozhodnutia predsedu Národnej rady č. 96 zo 6. decembra 2023 na webovej stránke Národnej rady, nové antidatované rozhodnutie č. 269, ktorým malo byť rozhodnutie č. 96 zrušené, nie je platné a účinné, lebo ho Peter Pellegrini podpísal preukázateľne v čase, keď už nebol predsedom Národnej rady a nemohol také poverenie podpísať. Preto je naďalej platné a účinné rozhodnutie č. 96 a Národná rada sa ním musí naďalej riadiť. Žiadam tiež vedenie Národnej rady, aby informovalo poslancov o určenom poradí podpredsedov v zmysle § 44 písm. b) zákona o rokovacom poriadku, keďže podľa tohto poradia by mali podpredsedovia zastupovať predsedu Národnej rady. Podľa doterajších zvyklostí by mal byť prvým podpredsedom Ľuboš Blaha ako poslanec s... (Prerušenie vystúpenia časomerom.)
Paška, Pavol, predseda NR SR (2014-06-05):
(Hlasovanie.) 131 prítomných, 107 proti, 23 sa zdržalo, 1 nehlasoval. Tieto body sme neschválili.
Jankovská, Monika, poslankyňa NR SR (2016-03-23):
Sľubujem. (Potlesk.)
Vančo, Branislav, poslanec NR SR (2023-12-13):
Tak ďakujem. Poplatok za vyporiadanie bezpodielového spoluvlastníctva manželov z predmetu konania 2 500 eur po novom. Žaloba na zrušenie bezpodielového spoluvlastníctva manželov zo 165,50 na 250 eur. Zase viac ako 50-percentný nárast. To sú obrovské zvýšenia, ktoré sú robené úplne svojvoľne... (Prerušenie vystúpenia časomerom. Potlesk.)
Laurenčík, Milan, podpredseda NR SR (2021-06-24):
Pán poslanec Štefan Kuffa, nech sa páči.
Bugár, Béla, podpredseda NR SR (2018-09-12):
Áno. Pán poslanec Grendel.
P. Paška, predseda NR SR: (2009-10-22):
Otváram rozpravu. Poprosím technikov, toto sú kolegovia, ktorí sa chcú prihlásiť o slovo so svojimi návrhmi, ale nie do rozpravy. Má niekto záujem vystúpiť v rozprave? Nie. Takže vyhlasujem rozpravu za skončenú. A teraz dám, ešte predtým ako uvedieme ďalší návrh na tajnú voľbu, slovo pánovi predsedovi výboru Mamojkovi.
A. Slafkovský, poslanec: (2007-09-04):
Bolo mi veľmi smutno po rozhovore s viacerými primármi regionálnych nemocníc, keď hovorili o tom, do akej sa dostali situácie. Keď v nedávnom období robili reštrikciu personálnu, ekonomickú, prepúšťali pracovníkov, redukovali svoje operačné tímy a dnes podľa novely Zákonníka práce musia prejsť na trojzmennú prevádzku. Čo to znamená trojzmenná prevádzka v nemocnici? V menšej nemocnici, v nemocnici druhého typu, v okresnej nemocnici, to znamená, že nájdete jedného, maximálne dvoch lekárov na oddelení. Keď spoja sily všetky operačné tímy, tak sa nájdu v nemocnici odrazu štyria ľudia, čo vedia držať skalpel v ruke. Do takéhoto stavu sme dostali naše zdravotníctvo novelou Zákonníka práce. Kde bola pani ministerka, keď sa o tomto rokovalo, keď bolo pripomienkové konanie? Kde bol minister zdravotníctva, keď sa o tomto malo uvažovať? Prečo sme sa ponáhľali takýmto štýlom, keď prechodné obdobie pre nás končí až budúcim rokom v septembri? Prečo nespojili sily s partnermi z V 4? S Rumunmi, s Bulharmi? Nech mi nikto nehovorí, že v Európskej únii, v Komisii sedia hlupáci, ktorí nevedia, čo sa deje. Veď keď je takáto situácia v zdravotníctve v krajinách Európskej únie, že 23 krajín z 25 nie je schopné reálne naplniť to, čo priniesla smernica Európskej únie na základe prehraného sporu nemeckého lekára so svojím zamestnávateľom, tak treba niečo robiť, veď sa na to nemôžeme pozerať a slepo akceptovať to, čo príde. Máme čas rozvažovať a konať. Takí ministri, ktorí nedávajú pozor na takéto dopady, naozaj nemajú čo robiť na svojich miestach. Viacej k tomu nemám čo povedať. Ďakujem. (Potlesk.)
Suchánek, Alan, poslanec NR SR (2019-12-04):
Pani poslankyňa, menovali ste mnohé komplikácie, ktoré môžu vzniknúť počas prerušenia tehotenstva, teda počas tej interrupcie, alebo následky, ktoré potom môžu byť. Ja len zopár vecí prečítam: Svetová zdravotnícka organizácia zdôrazňuje, že prevažná väčšina žien, ktoré podstúpia riadne vykonané umelé prerušenie tehotenstva, nebude trpieť žiadnymi dlhotrvajúcimi následkami na ich celkový zdravotný stav ani na ich reprodukčné zdravie. Svetová zdravotnícka organizácia zdôrazňuje, že overené epidemiologické údaje nepoukazujú na zvýšené riziko rakoviny prsníkov žien po spontánnom alebo umelom prerušení tehotenstva. Negatívne psychologické následky sa vyskytujú len u veľmi malého počtu žien a javí sa, že sú skôr pokračovaním už existujúcich duševných problémov ako dôsledkom absolvovania umelého prerušenia tehotenstva. Kráľovská akadémia pôrodníkov a gynekológov Spojeného kráľovstva Veľkej Británie a Severného Írska odporúča, že by mali byť ženy informované o tom, že neexistuje žiadna dokázaná súvislosť medzi umelým prerušením tehotenstva a následnou neplodnosťou. Ďalej Svetová zdravotnícka organizácia zdôrazňuje, že rutinné ultrazvukové vyšetrenie nie je pred interrupciou z lekárskeho hľadiska potrebné. A mnoho ešte ďalších, ďalších vecí by som tu mohol menovať. Len preto chcem povedať, že, samozrejme, niektoré tie komplikácie, ktoré ste spomenula, sa môžu vyskytnúť, nikde nie je ale dokázané, že to skutočne tak je, v akom percente alebo v akom riziku. A pokiaľ niečo tvrdí Svetová zdravotnícka organizácia, tak si myslím, že to je rešpektovaná organizácia, ktorá vie, o čom hovorí.
L. Miklós, minister životného prostredia SR: (2004-10-26):
Týmto zákonom zjednocujeme podmienky na ochranu života, zdravia a majetku pred povodňami, vymedzujeme jednotlivé druhy opatrení na ochranu, vymedzujeme povinnosti orgánov štátnej správy a obcí, upravujeme zriaďovanie povodňových komisií a ustanovujeme sankcie za porušovanie povinností ustanovených týmto zákonom. Verím, vážené pani poslankyne, páni poslanci, že ste si osvojili tento zákon a nebudete mať proti nemu vážnejšie námietky, a dúfam, že podporíte tento návrh zákona. Ďakujem pekne.